
Жоба жетекшісі: Абыканова Б.Т.
   Жоба мақсаты - ауылдық шағын жинақ мектеп мұғалімдерінің кәсіби даму процесіндегі қиындықтарын зерттеу және оларды Discord платформасында қашықтан қол жеткізу мүмкіндігі арқылы шешу үшін модульдік цифрлы ресурстар әзірлеу.
Жобаның мақсатына жету үшін келесі міндеттер қойылады:
1) Шетелдік және отандық тәжірибеге сүйене отырып, ауылдағы ШЖМ мұғалімдерінің кәсіби біліктілігін арттыру, оқытудың ерекшеліктері туралы state-of-the-art әдебиеттерге шолу жасау;
2) ШЖМ мұғалімдерінің кәсіби дамуының қиындықтарына, қолданыстағы тәсілдерге, олардың жіктелуіне және сипаттамасына сандық және сапалық талдау жүргізу;
3) Теориялық және әдістемелік материалдармен, соның ішінде видео сабақтармен олардың қажеттіліктеріне сәйкес ШЖМ мұғалімдерінің біліктілігін арттырудың модульдік бағдарламасын әзірлеу;
4) ШЖМ мұғалімдерін қашықтықтан оқыту процесін ұйымдастыру моделін әзірлеу;
5) Қашықтан Discord цифрлық платформасында материалдарды орналастыру және әдістеме, сондай-ақ ынтымақтастық, байланыс және дамыту форматын нақтылайтын эксперименттік оқыту курсын өткізу;
6) Бейресми білім беру бағдарламалары арқылы цифрлық дағдыларды оқыту тәжірибесін тарату үшін ауылдық ШЖМ мұғалімдерінің модульдік кәсіби біліктілігін арттыру әдістерін апробациялау және енгізу бойынша ғылыми-әдістемелік ұсыныстар әзірлеу.

